《点绛唇》
金朝·王哲

可惜娇儿，惺惺伶俐聪明作。灵台廓。圆明光烁。我许蓬莱约。

断却麻绳，正好修丹药。如今却。买条铜索。缚住踏云脚。

作者简介：（1112—1170）咸阳人，道士，初名中孚，字允卿。熙宗天眷初应武举，改名德威，字世雄；海陵王正隆四年学道，改名，字知明，号重阳子。倜傥尚义，不拘小节，好属文，才思敏捷。学道后往来终南山一带，曾在终南县南凿穴而居。后至山东崳山全真庵。所创教派名全真道。马丹阳、丘长春、王玉阳、郝广陵、谭处端皆其弟子。